
Министерство на околната среда и водите

Регионална инспекция по околната среда и водите – Монтана



Д О К Л А Д

             За извършена комплексна проверка на обект “Производствена база гр. Видин” към „Ел Би Булгарикум” ЕАД, гр. София в изпълнение Заповед РД - 109/25.07.2014 г. на Директора на РИОСВ – Монтана, съгласно плана за контролната дейност през 2014 год.

Извършената на 29.07.2014 г. комплексна проверка е с цел установяване съответствието на обекта с нормативните изисквания по опазване на околната среда.

Основната дейност на “Производствена база гр. Видин” към „Ел Би Булгарикум” ЕАД, гр. София е производство на мляко и млечни продукти: пресни пастьоризирани млека, кисели млека, сирена, извара, кашкавали, масло и сметана, произведени от краве, овче, козе и биволско млека. Съгласно представеното по време на проверката удостоверение за регистрация на обект за производство на храни № 2789/27.12.2013 г. издадено от ОДБХ – Видин, предприятието е категоризирано като млекопреработвателно предприятие І категория.

От дейността на предприятието не се генерират отпадъци, попадащи в обхвата на Закон за управление на отпадъците. Битовите отпадъци се събират в пласмасови контейнери, разположени на обозначено и оградено място в двора на дружеството, които се обслужват от “Титан АС” ЕООД, гр. Видин. В изпълнение на задълженията си, регламентирани в чл. 33, ал. 2 от ЗУО, дружеството събира разделно в цветни контейнери отпадъците от опаковки – пластмасови, хартия и картон. Контейнерите са част от общинската система за разделно събиране на отпадъци от опаковки. Предприятието изпълнява задълженията си по чл. 14, ал.2, т.2 от ЗУО, като участва в колективна система, съгласно сключен договор с “Еко Бул Пак” АД, гр. София. 

При проверката се констатира, че дружеството използва вода за питейно – битови и производствени нужди от градската водопроводна мрежа по силата на сключен договор с “ВиК” ЕООД, гр. Видин от 2004 г. за доставка на питейна вода и за промишлени цели -  от подземни води, за което има издадено от БДУВДР - гр. Плевен разрешително за водовземане. От дейността на обекта се формира един общ поток смесени отпадъчни води, които след пречистване се заустват в р. Дунав, съгласно условията в издаденото от МОСВ разрешително за заустване. 
Съгласно Регламент 1907/2006 (Регл. REACH) дружеството се явява потребител на химически вещества и смеси. За всички използвани вещества и смеси са представени информационни листи за безопасност, отговарящи на Приложение ІІ от Регламенти 1907/2006. При използването и съхранението на химическите вещества и смеси не се констатирани нарушения. Дружеството е изготвило собствена оценка за безопасността на съхранение на ОХВ и смеси в съответствие с методиката за извършване и документиране на оценка на безопасността на съхранението на ОХВ и смеси, утвърдена със Заповед на Министъра на ОСВ. 

